CELEX: 32007R0898
Language: fi
Date: 2007-07-27 00:00:00
Title: Komission asetus (EY) N:o 898/2007, annettu 27 päivänä heinäkuuta 2007 , neuvoston asetuksen (EY) N:o 41/2007 muuttamisesta ICES-alueiden II a ja IV (EY:n vedet) kilohailikannan saalisrajoitusten osalta

28.7.2007   
            
            
               FI
            
            
               Euroopan unionin virallinen lehti
            
            
               L 196/22
            
         
      KOMISSION ASETUS (EY) N:o 898/2007,
   annettu 27 päivänä heinäkuuta 2007,
   neuvoston asetuksen (EY) N:o 41/2007 muuttamisesta ICES-alueiden II a ja IV (EY:n vedet) kilohailikannan saalisrajoitusten osalta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2007 21 päivänä joulukuuta 2006 annetun neuvoston asetuksen (EY) 41/2007 (1) ja erityisesti sen 5 artiklan 5 kohdan,
   sekä katsoo seuraavaa:
   
               (1)
            
            
               ICES-alueiden II a ja IV (EY:n vedet) kilohailikannan saalisrajoituksista säädetään väliaikaisesti asetuksen (EY) N:o 41/2007 liitteessä I A.
            
         
               (2)
            
            
               Mainitun asetuksen 5 artiklan 5 kohdan mukaan komissio voi tarkistaa saalisrajoituksia vuoden 2007 ensimmäisen vuosipuoliskon aikana kerättyjen tieteellisten tietojen perusteella.
            
         
               (3)
            
            
               Vuoden 2007 ensimmäisen vuosipuoliskon aikana kerättyjen tieteellisten tietojen perusteella kilohailin saalisrajoituksia asianomaisilla alueilla olisi mukautettava.
            
         
               (4)
            
            
               Sen vuoksi asetuksen (EY) N:o 41/2007 liitettä I A olisi muutettava.
            
         
               (5)
            
            
               Koska kilohaili on lyhytikäinen laji, saalisrajoitukset olisi pantava täytäntöön mahdollisimman pian, jotta voidaan välttää kannan mahdolliseen liikakalastukseen johtavat viiveet.
            
         
               (6)
            
            
               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 41/2007 liite I A tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä heinäkuuta 2007.
      
         
            Komission puolesta
         
         Joe BORG
         
         
            Komission jäsen
         
      
   
   
      (1)  EUVL L 15, 20.1.2007, s. 1, asetus sellaisena kuin se on viimeksi muutettuna asetuksella (EY) N:o 754/2007 (EUVL L 172, 30.6.2007, s. 26).
   
      LIITE
      Muutetaan asetuksen (EY) N:o 41/2007 liite I A seuraavasti:
      Korvataan kilohailikantaa alueella II a ja IV (EY:n vedet) koskeva kohta seuraavasti:
      
         
                     
                                 ”Laji
                              
                              
                                 :
                              
                              
                                 Kilohaili
                                 
                                    Sprattus sprattus
                                 
                              
                           
                  
                     
                                 Alue
                              
                              
                                 :
                              
                              
                                 EY:n vedet alueilla II a ja IV
                                 SPR/2AC4-C
                              
                           
               
                     Belgia
                  
                  
                     1 917
                  
                  
                     
                        Varo-TAC
                     
                     
                        Sovelletaan asetuksen (EY) N:o 847/96 3 artiklaa.
                     
                     
                        Asetuksen (EY) N:o 847/96 4 artiklaa ei sovelleta.
                     
                     
                        Sovelletaan asetuksen (EY) N:o 847/96 5 artiklan 2 kohtaa.
                     
                  
               
                     Tanska
                  
                  
                     151 705
                  
               
                     Saksa
                  
                  
                     1 917
                  
               
                     Ranska
                  
                  
                     1 917
                  
               
                     Alankomaat
                  
                  
                     1 917
                  
               
                     Ruotsi
                  
                  
                     1 330 (1)
                     
                  
               
                     Yhdistynyt kuningaskunta
                  
                  
                     6 325
                  
               
                     EY
                  
                  
                     167 028
                  
               
                     Norja
                  
                  
                     18 812 (2)
                     
                  
               
                     Färsaaret
                  
                  
                     9 160 (3)
                         (4)
                         (5)
                     
                  
               
                     TAC
                  
                  
                     195 000
                  
               
      
         (1)  Tuulenkala mukana luettuna.
      
         (2)  Voidaan pyytää vain EY:n vesillä ICES-alueella IV.
      
         (3)  Tämä määrä voidaan pyytää ICES-alueilla IV ja VI a linjan 56° 30′ N pohjoispuolella. Mustakitaturskan sivusaaliit lasketaan ICES-alueille VI a, VI b ja VII vahvistettuun mustakitaturskakiintiöön.
      
         (4)  1 832 tonnia voidaan pyytää sillinä kalastettaessa verkoilla, joiden silmäkoko on alle 32 mm. Jos 1 832 tonnin sillikiintiö täyttyy, kielletään kaikenlainen kalastus verkoilla, joiden silmäkoko on alle 32 mm.
      
         (5)  Seurantakalastuksessa pyydetyt saaliit, joiden osuus on 2 prosenttia pyyntiponnistuksesta ja enintään 2 500 tonnia, voidaan pyytää tuulenkalana.”